b'\n_START_ARTICLE_\nDyskalkuli\n_START_PARAGRAPH_\nDyskalkuli eller tallblindhet er en samlebetegnelse p\xc3\xa5 spesifikke l\xc3\xa6revansker i matematikk. Dyskalkuli er en diagnose._NEWLINE_Se ogs\xc3\xa5 matematikkvansker som kjennetegnes ved de samme problemene, men generelt i mindre grad. Ordet \xc2\xabtalldysleksi\xc2\xbb er blitt brukt av Dagbladet.\n_START_SECTION_\nKjennetegn\n_START_PARAGRAPH_\nEt generelt kjennetegn p\xc3\xa5 dyskalkuli er vanskeligheter med \xc3\xa5 forst\xc3\xa5 st\xc3\xb8rrelsen av abstrakte mengder. At 3 er st\xc3\xb8rre enn 2 er \xc3\xa9n ting, men det kan bli vanskeligere \xc3\xa5 forst\xc3\xa5 at 2+3 er mindre enn 10. Visuelt sett kunne det v\xc3\xa6re lik 23. Koblingen mellom den abstrakte mengden tallene representerer og tallene selv er ofte svak. Personer med dyskalkuli vil forst\xc3\xa5 at 6 er 6, men har problemer med \xc3\xa5 legge sammen og trekke fra tall._NEWLINE_Eksempler p\xc3\xa5 problemer personer med dyskalkuli opplever er vansker med \xc3\xa5 huske begreper, l\xc3\xb8se matematiske problemer og forst\xc3\xa5 matematiske konsepter. De kan ha manglende eller ingen retningssans, og problemer med \xc3\xa5 skille h\xc3\xb8yre fra venstre, breddegrad fra lengdegrad, horisontal fra vertikal og lignende. Dette gjelder ikke alle; mange sliter mer med systemer og har dermed problemer med \xc3\xa5 l\xc3\xa6re seg gangetabellen, klokka, rutetider o.l._NEWLINE_Korttidshukommelsen er gjerne d\xc3\xa5rlig n\xc3\xa5r det kommer til abstrakte begreper, og det samme gjelder evnen til \xc3\xa5 bearbeide dem. En skoleelev med dyskalkuli har gjerne d\xc3\xa5rlige karakterer i matte, p\xc3\xa5 tross av gode karakterer i andre, mer konkrete fag._NEWLINE_Det som kan v\xc3\xa6re vanskelig med dyskalkuli er at da dette er en l\xc3\xa6revanske som gir seg utslag p\xc3\xa5 ulike m\xc3\xa5ter hos de som har det, noe som f\xc3\xb8rer til at det kan v\xc3\xa6re vanskeligere \xc3\xa5 oppdage den.'